JAVNA NABAVA 


Državna komisija je ocijenila da navedene činjenice ne znače da 
društvo SI-MO-RA d.o.o. ne može sudjelovati u predmetnom 
postupku javne nabave. Stoga, prema ocjeni žalbenog tijela u 
konkretnom slučaju ne postoji sukob interesa. (Rješenje: klasa: 
U P/l I -034-02/17-01/483). 


5. KOJE SU POSLJEDICE POSTOJANJA SUKOBA 
INTERESA U POSTUPCIMA JAVNE NABAVE 

ZJN 2016, kao i prethodni ZJN zabranjuje naručiteljima da sklapa¬ 
ju ugovore o javnoj nabavi s gospodarskim subjektima s kojima su u 
sukobu interesa. Posljedica sklapanja ugovora protivno odredbama 
Poglavlja 8. ZJN 2016, koje donosi odredbe o sukobu interesa, je ni- 
štetnost ugovora o javnoj nabavi. Dakle, sklopljeni ugovor o javnoj 
nabavi ne proizvodi namjeravane pravne učinke koje bi proizvodio 
da je valjan odnosno da nije postojao sukob interesa u smislu Zakona 
o javnoj nabavi. 

To se odnosi na procijenjene vrijednosti predmeta nabave na ko¬ 
je se, sukladno članku 12. stavku 2. ZJN 2016, isti Zakon primjenjuje. 
Naime, navedenom odredbom Zakona propisano je daje „Naručitelj 
obvezan primijeniti odredbe istoga Zakona za nabavu robe, radova 
ili usluga te provedbu projektnih natječaja čija je procijenjena vri¬ 
jednost jednaka ili veća od pragova iz stavka 1. istoga članka" tj. 
200.000,00 kn za robu i usluge odnosno 500.000,00 kn za radove. 

6. PREDSTAVNICI NARUČITELJA U SMISLU ZJN 2016. 

Zakon u krug predstavnika naručitelja, koji se mogu naći u suko¬ 
bu interesa prilikom odabira ponuditelja i sklapanja ugovora o javnoj 
nabavi, uključuje sljedeće osobe: 

1. čelnik te član upravnog, upravljačkog i nadzornog tijela naruči¬ 
telja 

2. član stručnog povjerenstva za javnu nabavu 

3. druga osoba koja je uključena u provedbu ili koja može utjecati 
na odlučivanje naručitelja u postupku javne nabave i 

4. osobe iz točaka 1., 2. i 3. kod pružatelja usluga nabave koji 
djeluju u ime naručitelja. 

Prije početka postupka javne nabave javni naručitelj obvezan je 
internom odlukom imenovati stručno povjerenstvo za javnu nabavu. 
Stručno povjerenstvo za javnu nabavu je predviđeno člankom 197. 
ZJN 2016. Ono priprema i provodi postupak javne nabave. 

S druge strane, pružatelj usluga nabave je gospodarski subjekt 
koji nudi pomoćne aktivnosti nabave na tržištu, koje se sastoje u 
pružanju podrške aktivnostima nabave, pogotovo u obliku: 

1. tehničke infrastrukture koja naručiteljima omogućuje dodjelu 
ugovora o javnoj nabavi ili sklapanje okvirnih sporazuma za 
radove, robu ili usluge, ili 

2. savjeta o pripremi ili provođenju postupaka javne nabave, ili 

3. pripreme i upravljanja postupcima javne nabave u ime i za račun 
određenog naručitelja. 

7. POVEZANE OSOBE PREDSTAVNIKA NARUČITELJA 

Sukob interesa između naručitelja i gospodarskog subjekta 
obuhvaća situacije kada povezane osobe predstavnika naručitelja 
obavljaju upravljačke poslove u gospodarskom subjektu odnosno 
ako su isti vlasnik poslovnog udjela, dionica odnosno drugih prava 
temeljem kojih sudjeluje u upravljanju odnosno u kapitalu toga gos¬ 
podarskog subjekta s više od 0,5%. 

Povezane osobe predstavnika naručitelja navedene su u članku 
77. ZJN 2016., a to su: 

- srodnici po krvi u pravoj liniji ili u pobočnoj liniji do četvrtog 
stupnja 

- srodnici po tazbini do drugog stupnja 

bračni ili izvanbračni drug, bez obzira na to je li brak prestao te 
posvojitelji i posvojenici. 

Iznimno, sukob interesa ne postoji ako je povezana osoba pred¬ 
stavnika naručitelja poslovne udjele, dionice odnosno druga prava 
temeljem kojih sudjeluje u upravljanju odnosno u kapitalu gospo¬ 
darskog subjekta s više od 0,5% stekla u razdoblju od najmanje dvije 
godine prije imenovanja odnosno stupanja na dužnost predstavnika 
naručitelja s kojim je povezana. 


Primjer iz prakse: Naručitelj je sklopio ugovor o pružanju uslu¬ 
ge u postupku jednostavne nabave s gospodarskim subjektom 
koji je u vlasništvu povezane osobe (bračnog druga) zamjenice 
gradonačelnika 

Naručitelj, Grad Kaštela, u dopisu navodi da je početkom 2017. 
sklopio ugovor o pružanju usluge u postupku jednostavne nabave 
s gospodarskim subjektom koji je u vlasništvu povezane osobe 
(bračnog druga) zamjenice gradonačelnika (koja je na tu dužnost 
imenovana u svibnju 2017.) te ga zanima treba li predmetni ugovor 
raskinuti. 

Članak 12. stavak 1. ZJN 2016. propisuje, između ostalog, da 
se ZJN 2016. ne primjenjuje na nabavu robe i usluga te provedbu 
projektnih natječaja procijenjene vrijednosti manje od 200.000,00 
kuna te na nabavu radova procijenjene vrijednosti manje od 
500.000,00 kuna dok članak 15. stavak 2. ZJN 2016. propisuje da 
pravila, uvjete i postupke jednostavne nabave utvrđuje naručitelj 
općim aktom, uzimajući u obzir načela javne nabave te mogućnost 
primjene elektroničkih sredstava komunikacije. Dakle, na postupke 
jednostavne nabave pa tako niti na ugovore sklopljene u tom po¬ 
stupku se ne primjenjuju odredbe ZJN 2016. odnosno naručitelj tu 
nabavu provodi sukladno svom općem aktu. 

Nadalje, s obzirom da odredbe članka 76. stavka 1. ZJN 2016., 
između ostalog, propisuju da sukob interesa između naručitelja i 
gospodarskog subjekta obuhvaća situacije kada predstavnici naru¬ 
čitelja, koji su uključeni u provedbu postupka javne nabave ili mogu 
utjecati na ishod tog postupka, imaju, izravno ili neizravno, finan¬ 
cijski, gospodarski ili bilo koji drugi osobni interes koji bi se mogao 
smatrati štetnim za njihovu nepristranost i neovisnost u okviru 
postupka, a osobito ako predstavnik naručitelja (primjerice, član 
stručnog povjerenstva naručitelja) istodobno obavlja upravljačke 
poslove u gospodarskom subjektu (ako je zamjenica gradonačel¬ 
nika čelnik, član upravnog, upravljačkog i nadzornog tijela naruči¬ 
telja), mišljenja smo da se na slučaj koji navodite u dopisu (bračni 
drug zamjenice gradonačelnika vlasnik gospodarskog subjekta) 
primjenjuju odredbe o sukobu interesa propisane u ZJN 2016. te 
bi podaci o tom gospodarskom subjektu trebali biti navedeni, osim 
u dokumentaciji o nabavi, i na internetskim stranicama naručitelja 
sukladno odredbi članka 80. ZJN 2016. (Mišljenje Ministarstva gos¬ 
podarstva, poduzetništva i obrta, klasa: 406-01/17-01/232). 


Primjer iz prakse: Na koji mandat predstavnika naručitelja se 
odnosi razdoblje od najmanje 2 godine od imenovanja predstav¬ 
nika naručitelja? 

Vezano za odredbu čl. 13. st. 5. Zakona o javnoj nabavi (Nar. 
nov., br. 90/11., 83/13., 143/13. i 13/14.) 


Riznica 12/2017 









